[{"text_idx": "#000000", "text": "Home /LABURREAN /Oiasso museoak \u201cBidasoko atlas emozionala\u201d erakusketa hartuko du maiatzaren 28ra arte"}, {"text_idx": "#000002", "text": "Borja Olazabal Kulturako ordezkariak Bidasoko atlas emozionala erakusketa aurkeztu du astelehen honetan. Oiasso museoan egongo da ikusgai otsailaren 3tik maiatzaren 28ra. Mari\u0301a Jose\u0301 Noain Maura (Los Viajes de Aspasia) eta Helga Massetani Piemonte (Faktory) artistak 2019tik ari dira ekimen hau lantzen. Antropologia, arte eta literatura uztartzen ditu proiektuak, eta Irungo Udalaren Ribera beka bat jaso zuen."}, {"text_idx": "#000004", "text": "Erakusketa zenbait obra piktorikok, pieza etnografikok eta dokumentu historikok osatzen dute, moduluetako bakoitza azaltzeko. Elkarlanean aritu gara hainbat erakunderekin, hala nola Gipuzkoako Foru Aldundia, Hondarribiko Udala, San Telmo Museoa eta Kutxa Fundazioa. Haien laguntzari esker, bisitariek zenbait artista ospetsuren lanaz gozatu ahalko dute, Menchu Gal, Dari\u0301o de Regoyos edo Bienabe Artia, besteak beste. Pieza horiek gabarrari eta angula-biltzaileen lana gogoratuko digute, bai eta izokinaren arrantza ere... Horrez gainera, Irungo Udalak eta Udal Artxiboak lagatako obrak eta dokumentuak ere ikusgai egongo dira."}, {"text_idx": "#000005", "text": "Bidasoko atlas emozionala erakusketa bat baino gehiago da: instalazio artistiko oso bat da, eta emozioak pizteko helburua du, bai eta geure iraganari, orainari eta geroari buruzko hausnarketa sustatzekoa ere. Moduluak bakoitzak nahi duen hurrenkeran bisitatu daitezke, eta bisitariei Bidasoa ibaia gogoan izanda jolas egiteko eta sortzeko gonbita luzatzen diete."}, {"text_idx": "#000008", "text": "Erakusketa otsailaren 3tik maiatzaren 28ra arte bisitatu ahalko da museoan, ohiko irekiera-orduetan. Gainera, bisita gidatuak antolatuko dira larunbatetan 12:00etan. Tailerrak ordubete lehenago izango dira, hau da, 11:00etan. Tailer bakoitzaren prezioa 3,00 \u20ac izango da. Jarduera horiek martxoan hasiko dira, Euskal Kostaldeko Museoen Hilabetearekin batera. Sare horretako kide da, izan ere, Oiasso Museoa, beste euskal museo batzuekin batera."}, {"text_idx": "#000011", "text": "Laguntza talde bat sortuko da pandemiarengatik pertsona maite bat hil zaien eta laguntza psikologikoa behar duten pertsonentzat"}]